comments: නමුත් එම වරද නිවැරැුදි කිරීම සදහා ඔහු ප‍්‍රබල මැදිහත්වීමක් කරන්නේ නැත. ෙඓතිහාසිකව යම් දේශපාලන පක්‍ෂයක් උපාය මාර්ගිකව පීලි පනින්නේ නම් ඒ පක්‍ෂය ඒ වෙනස මත දෙකඩ වීම න්‍යායාත්මකව තර්කානුකූලව පිළිගත හැකි තත්වයකි. උපාය මාර්ගික වරදක් බහුතරය කැමතිවූ පමණින් කිසිසේත්ම නිවැරැදි වන්නේ නැත. උපක‍්‍රමික වරදකදී බහුතර කැමැත්ත මත තේරීම් සිදු කිරීම යම් පමණකට පිළිගත හැකි තත්වයකි. එහෙත් ඒ උපාය මාර්ගික වරද එනම් මහින්ද රාජපක්‍ෂයන් සමග කැදවාගත් අධිරාජ්‍යවිරෝධී සටන අතරමගදී අත්හැරීම නිවැරැදි කිරීම සදහා සෝමවංශ අමරසිංහයන් බරපතල මැදිහත්වීමක් සිදු කළේ නැත. එදා ඔහුට පක්‍ෂය තුළ තිබූ කේවල් කිරීමේ බලය මත තද ස්ථාවරයක සිට තීන්දු තීරණ නැවත සලකා බැලිය යුතු බවට දැඩි බලපෑමක් සිදු කළ හැකිව තිබුණි. එදා නිසි අවස්ථාවේදී එම බලපෑම කළා නම් ඔහුට අද තමා ආදරය කළ පක්ෂයෙන් එළියට බැසීමට සිදුවන්නේ නැත. එදා එම නිවැරැදි කිරීම සදහා අවශ්‍ය වූයේ වරද නිවැරැදි නොවන්නේ නම් පක්‍ෂයෙන් ඉවත්ව යන බවට ‘තර්ජනය’ කිරිම පමණි.